Ανδρέας Κοντόπουλος

Ο Ανδρέας Κοντόπουλος (Αθήνα , 1980) είναι Έλληνας ηθοποιός, σκηνοθέτης και σεναριογράφος.

 Βιογραφικό 
Γεννήθηκε το 1980 στην Αθήνα. Έκανε την πρώτη του εμφάνιση ως ηθοποιός στον κινηματογράφο, σε ηλικία 19 ετών, στην ταινία του Νίκου Περάκη Θηλυκή εταιρεία, υποδυόμενος έναν μαθητή που μπλέκει ερωτικά με την καθηγήτριά του. Το 2000 ακολούθησε ο ρόλος του Αντώνη στην κοινωνική ταινία Πίσω πόρτα ενώ την ίδια χρονιά συμμετείχε στην ταινία μικρού μήκους Φιλάκια. Το 2001 έγραψε, σκηνοθέτησε και πρωταγωνίστησε στην ταινία μικρού μήκους Φλεβάρης. Το 2002 έλαβε μέρος στην ταινία της Κλεώνης Φλέσσα Πάμε για ένα ούζο ενώ την ίδια περίοδο πρωταγωνίστησε στην παραγωγή μικρού μήκους Χέμικαλ σχέσεις. Το 2005 είχε τον πρωταγωνιστικό ρόλο στην ταινία τρόμου Το κακό. Επίσης έχει δηλώσει ότι υποστηρίζει φανατικά την ομάδα του ΠΑΟΚ.

Το 2006 έκανε το τηλεοπτικό του ντεμπούτο ως ηθοποιός στην κωμική σειρά της ΝΕΤ Λούφα και παραλλαγή. Εκεί τις σεζόν 2006-2008 υποδύθηκε έναν από τους φαντάρους στο καστ της σειράς. Στον κινηματογράφο ακολούθησαν οι συμμετοχές του στις ταινίες Όλα για τίποτα, Valse sentimentale και Το γαμήλιο πάρτι. Στην τηλεόραση το 2007 πρωταγωνίστησε μαζί με τη Μίρκα Παπακωνσταντίνου στο επεισόδιο Η Κεφαλλονίτισσα πεθερά της σειράς του Mega Channel Επτά θανάσιμες πεθερές. Το 2008 έπαιξε μαζί με τη Βίκυ Παπαδοπούλου στο επεισόδιο Στριφτά τσιγάρα της σειράς μυστηρίου Σε είδα. Από το 2008 μέχρι το 2010 υποδύθηκε τον επιχειρηματία Σταύρο στους δύο πρώτους κύκλους της κωμικής σειράς του Mega Channel Η πολυκατοικία. Το 2009 πρωταγωνίστησε στο δεύτερο μέρος της ταινίας τρόμου Το κακό, Το κακό: Στην εποχή των ηρώων. Το 2010 έκανε μία guest εμφάνιση στην κωμική σειρά Μίλα μου βρώμικα ενώ έδωσε τη φωνή του σε έναν ήρωα της σειράς Ουκ αν λάβοις παρά του μη έχοντος.

 Προσωπική ζωή 
Από το 2009 μέχρι το 2014 ήταν ζευγάρι με την ηθοποιό Τζένη Θεωνά.

 Φιλμογραφία 
 Κινηματογράφος 
+ Έτος Τίτλος Κινηματογραφικής Ταινίας  Ρόλος1999Θηλυκή εταιρείαΤσιριγκούλης 2000Πίσω πόρτα Αντώνης ΚελαϊδίτηςΦιλάκια2001Φλεβάρης2002Πάμε για ένα ούζοΓιώργος Χέμικαλ σχέσεις2004Η απόλυτη στιγμήοικοδεσπότης 2005Το κακό υπολοχαγός Βακιρτζής 2006Όλα για τίποτα Νίκος 2007Valse sentimentale Μπάμπης 2008Το γαμήλιο πάρτι Χρήστος Le parasolΘωμάς 2009Το κακό: Στην εποχή των ηρώων Βακιρτζής2010Χάρισμα Παύλος Θετικές ιστορίεςεργαζόμενος νοσοκομείου 2012Η φωνήάνδρας2013Love in the EndΤάσος 2017Muffin2018Όταν ήμουν στο λήκειο, ήμουν ερωτευμένος με την Άννα Το μαγικό δέρμαBeen Here Before2019TettixΤιτάνας2020The Ruins of Athens Πάρης 

 Παραπομπές 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου